《赠性空上人》
明代·孙蕡

一见清容类远公，六传清派出南宗。已离世相诸方外，犹挂诗名万袖中。

龙钵夜珠留海月，虎台秋木啸山风。天游不是长枯寂，舍利神光似火红。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。